Správa o činnosti Pracovnej skupiny pre rodovú rovnosť na FMK UCM za akademický rok 2024/2025

Pracovná skupina je zložená z nasledovných členiek a členov: doc. Radošinská, dr. Škvareninová, dr. Hurajová, dr. Hladíková, dr. Madleňák a dr. Švecová

Predstavenie aktivít, zodpovedanie stanovených otázok, podnety, pripomienky:
Personálne otázky: 
· Všetci členovia potvrdili záujem pokračovať ako členky a členovia Pracovnej skupiny fakultnej/univerzitnej komisie.
Získané podnety a skúsenosti:
· Niekoľko kolegov a kolegýň z fakultného prostredia prejavilo záujem o informácie ohľadom činnosti komisie, predovšetkým v súvislosti s rodovo vyváženým jazykom, otázkami etikety a medziľudských vzťahov na akademickej pôde.
· Neboli zaznamenané žiadne formálne sťažnosti, viaceré podnety boli prediskutované v rámci výučby alebo neformálne na zamestnaneckej aj študentskej úrovni.
· Opakovane bola identifikovaná potreba väčšej informovanosti o činnosti pracovnej skupiny a o možnostiach, ktoré ponúka. V tomto kontexte prikladám osobnú skúsenosť jednej z členiek: „Rozprávala som sa s jednou kolegyňou, ktorá sa pýtala na náplň práce v Komisii pre rodovú rovnosť. Vyjadrila svoje obavy v súvislosti s tým, či sa na fakulte/univerzite nepripravuje nová agenda, ktorá by zmenila tradičné ponímanie rodov - mužského a ženského, s čím by nesúhlasila. Ubezpečila som ju, že diskutujeme a riešime oblasti rovnosti príležitostí a podpory a zviditeľňovania žien (pedagogičiek a vedkýň) na našej univerzite.“ Aj na základe vyššie uvedeného považujeme za mimoriadne dôležité búrať tieto stereotypy a nezmyselné obavy, ktoré u mnohých členov zamestnanectva stále vzbudzujú strach, resp. témy rodovej rovnosti sú vnímané ako apriori politické a polarizujúce (konzervativizmus vs. liberalizmus).
Odporúčania, návrhy a podnety pre túto agendu na univerzitnej/fakultnej úrovni:
· Zvýšenie viditeľnosti činnosti Pracovnej skupiny pre RR – návrh na vizuálne a obsahové zviditeľnenie činnosti prostredníctvom plagátov, e-mailov, informačných tabúľ alebo QR kódov s kontaktom na ombudsmanku.
· Príprava odporúčaní k rodovo citlivému jazyku – na základe záujmu kolegov a kolegýň návrh na vypracovanie prehľadného metodického materiálu.
· Vzdelávacie aktivity – potreba organizovania školení a workshopov zameraných na témy ako sexuálne obťažovanie, pracovná kultúra, riešenie konfliktov a rešpekt a etika/etiketa (nielen) v digitálnom prostredí.
· [bookmark: _GoBack]Reakcia na prejavy mizogýnie – návrh organizovať workshopy zamerané na odhaľovanie a riešenie týchto javov, ktoré by pedagógom a pedagogičkám pomohli reagovať na túto problematiku alebo napríklad aj na obdobné situácie odohrávajúce sa počas výučby, jasne komunikovať, ako vzniká tento problém, ako sa prejavuje, aké má dôsledky, čo môžeme urobiť (budú k nám v blízkej budúcnosti prichádzať študentské ročníky silne zasiahnuté touto patológiou).
· Povinné školenie zamestnanectva (všetkých členov a členky) o základných témach a rámcoch problematiky rodovej rovnosti.
Vybrané aktivity a podujatia:
· Moderovanie a aktívna účasť na podujatiach (Večerná univerzita, Trnava Pride, diskusie s queer komunitou).
· Presah do edukačného procesu: výučba tém ako rodová rovnosť, stereotypy, etika v médiách, rodová citlivosť v komunikácii, body shaming a rodová reprezentácia v mediálnej a populárnej kultúre – realizované všetkými členmi a členkami PS.
· Informovanie kolegýň a kolegov o činnosti komisie na pracovných stretnutiach a katedrových zasadnutiach.
· Pravidelná účasť členiek a členov pracovnej skupiny na školeniach a vzdelávacích podujatiach realizovaných univerzitou aj externými inštitúciami.
Záverečné práce vedené členkami a členmi pracovnej skupiny:
Dr. Švecová:
· Zastúpenie žien v elektronickom športe (DP)
Dr. Škvareninová:
· Beáta Čúzyová: Zobrazovanie sexuálneho násilia v médiách (DP)
Doc. Radošinská:
· Eunika Blažová: Stvárnenie femininity a maskulinity v epizodických televíznych drámach z produkcie Netflixu (BP)
· Marek Jakube: Diskurz viazaný na epizodickú televíznu drámu The Boys (BP)
· Zuzana Gáborová: Obrazy afroamerických hrdiniek v televíznej seriálovej tvorbe (BP)
· Sarah Strapoňová: Zobrazovanie žien a mužov v televíznych miniseriáloch (BP)
· Ondrej Polák: Obrazy LGBTQ+ komunity v dielach spoločnosti Netflix (BP)
· Bc. Ivana Pavčová: Mediálny diskurz viazaný na epizodickú televíznu drámu Zaklínač (DP)
· Mgr. Mária Dolniaková: Ženské hrdinky a ich stvárnenie v globalizovanej epizodickej televíznej tvorbe (PhD)
· Mgr. Veronika Šašalová: Femininita a jej stvárnenie v produktoch digitálno-herného priemyslu (PhD)
Dr. Madleňák:
· Katarína Šimková: Marketing orientovaný na sexuálne menšiny (BP, 2025)
Dr. Hurajová:
· Michaela Štefánková: Sexuálne obťažovanie ako negatívny aspekt komunikácie v kyberpriestore (BP)
· Barbora Kolejáková: Erotizácia a sexualizácia ženského tela v mediálnych obsahoch (BP)
· Petra Sekeráková: Mediálna konštrukcia obrazu tela známych osobností so zameraním na body shaming (DP)
Dr. Hladíková:
· Petra Žilová: Virálny fenomén „That Girl“ a jeho vplyv na postoje a kvalitu života mladých žien (DP)
· Petra Mladšia: Sociálne médiá ako nástroje konštruovania obrazu o queer komunite (BP)
· Pavol Procházka: Online prostredie a jeho úloha pri formovaní LGBTQ+ identity (BP)
Vedecké a odborné výstupy súvisiace s agendou rodovej rovnosti:
· Radošinská, J. (2025). Social meanings and images of womanhood in television drama My Brilliant Friend. In L. R. Robinson & M. Jankowska (Eds.), 11th International New York Conference on Evolving Trends in Interdisciplinary Research & Practices: Proceedings Book (pp. 96–103). Liberty Publishing House.
· Radošinská, J., & Kvetanová, Z. (2024). Mediálny diskurz II. Stereotypizácia, objektifikácia, sexizmus a násilie. Wolters Kluwer.
· Radošinská, J. (2023). Kolízia feminity a maskulinity vo filmových dielach o Black Pantherovi. In M. Prostináková Hossová, M. Graca, & J. Radošinská (Eds.), Marketing & Media Identity: AI – The Future of Today: Hypermoderná mediálna kultúra vo filme a televízii (pp. 32–41). UCM.
· Kvetanová, Z., & Radošinská, J. (2023). Taboo topics in limited series offered by Internet-distributed television. European Journal of Media, Art & Photography, 11(1), 72–85.
· Škvareninová, O. (2024). Dress code of TV news anchors. In J. R. Kazimova (Ed.), Innovacii ta osoblivosti funkcionuvannja ZMI v demokratičnomu suspiľstvi (pp. 141–145). Vidavnictvo Ľvivskoi politechniki.

